OpenLLM-France/wikimedia huggingface dataset:
# Nec’h

| ◄ Da Jean-Julien Lemordant | Nec’h | ► |
* Awechou, pa iud an avel,
* va c’halon a ve trist kenan.
* Tenvel giz ar pec’hed marvel,
* an daérou a veuz anezan.
* Met desket meuz trec’hi va glac’har
* ha kana krenv e lec’h gouëla.
* Koach a ran anken ha kounar
* er bed, na dal ket deomp lenva.
* Nann ! na dal ket en em ziskuill,
* Rag bea zo kalz a dud sod.
* Euz a re fall vez kavet puill,
* Stankoc’h vit bleuniou war ar bod.
* Peb den a zoug e zamm — pephini neuz e lod
* Ar bed a c’ha, a zeu, hag an holl draou a ruill.
* Ha ma glaskit eur wech lakaat an harz d’ar rod,
* A po ziwar ho fri — vel eun diskroug — anduill.
* Awechou, pa ziroll em spered,
* envoriou didruez ha kri.
* A zeblant d’in ez oun bet merket
* vit maga gwall ha kasoni.
* Goulskoude zo tomder em c’halon,
* eun tantad flamm met dalc’het kloz.
* Digare meuz hag a bep feson,
* d’hen kuzet mad : war-n-on, malloz !
* Feuket am euz meur a hini,
* ’n eur larout d’ê ar wirione.
* Darn all neuz roet d’in testeni,
* ha bennoz douz o c’harante…
* Met piou velse neuz va aotréet
* da ziframma tud ven ha fall ?
* Peb den gant lorc’h a zo kabestret,
* Atao en em gav didamall !
* Awechou, neubeudik a dra,
* a ziskenn sklerijenn war-n-on.
* Bennoz Doue oar diskarga,
* levenez vraz en hor c’halon.
* Bennoz Doue eo an heol splann,
* an evned en gwarez ar c’hoat.
* Sell, birvidik o daoulagad,
* hag ar garantez en o c’han !
# Nedelek (Le Coat-2)

| ◄ Ar peoc’h | Nedelek | Ar vadiziant ► |
* 1. O Doue a garante,
* Petra zo aruet,
* En nosvez euz a hirie,
* Petra zo ’n’em gavet?
* En Bethlehem, kear Juda,
* Eur bugel zo ganet,
* En eur c’hraou an distera,
* ’Ma Redemptor ar bed.
* 2. Araog donet er bed ma,
* Nevoa he dud klasket,
* Plas en tiez d’hen loja,
* Dre holl oent refuset.
* Daou loen hag eur manjouar,
* Eun dornad plous ha foen,
* En eur c’hraou an distera,
* Ro plas d’ar Souveren.
* 3. Pebeuz burzud kristenien,
* Er bed hen deuz krouet,
* Plas ebet ne roje den,
* D’ar Christ, Zalver ar bed!
* Ganthan ne oa ket a aour,
* Arc’hant, na dillad kaer,
* He vam a oa eur plac’h paour,
* Kalve, he dad mager.
* 4. Aboe an amzer goz-se,
* An dud n’int ket chanchet,
* Aviel Jesus hirie,
* Gant kalz zo refuset;
* Gwell eo ganthei enoriou,
* Bombans, faos pedennou,
* Evit en ho c’halonou,
* Loja Bugel ar c’hraou.
# Nedelek (Le Coat)

| ◄ An Aviel | Nedelek | Bro Kanaan ► |
* 1. En Bethlehem, kearig dister
* Er zioula nozvez
* Gant pastored er parkeier,
* Burzud n’em gavez.
* N’ho pezet ket aon pastored,
* Dei oe lavaret,
* En kear David, ema ganet
* Krist, Zalver ar bed.
* 2. Ar bastored, war ho genou
* Oa en em daolet,
* Gant ar spont en ho goaziou
* Komz na c’hellent ket.
* Dei adare oe lavaret;
* Jesus zo ganet,
* En eur c’hraou dister e kavfet
* Gwir Zalver ar bed.
* 3. Kerkent e klevjont o kana
* Eur vanden aele:
* Gloar da Zoue en huela
* Er gwella doare.
* Ajouti reaz an aele
* A beurz ar C’hrouer:
* Euz a Zoue ar volonte
* Eo Zalvi ’r pec’her.
* 4. Petra zinifi kement ma?
* ’Me ar bastored,
* Sklerijen, aele o kana,
* Demp-ni da welet.
* Neuze eun ael dei a laras:
* Jesus a gavfet
* En eur manjouer, bihan c’hoas,
* Ema mailluret.
* 5. Kavet ho devoa ’ta eno
* Ar C’hrist prometet.
* Ar Zalver mad, ho gwir Aotrou,
* Dasprener ar bed.
* En-han vo brema ho c’hreden
* En pad ho bue,
* Karout raint ar bugel bihan
* Ho Zalver ez e.
# Nedelek Breiz

* Nedelek Breiz
* A greiz ma oan, zioul braz, o lenn,
* Ma levr ganin war ma barlenn,
* Set-hu ’m euz clewet, en noz don,
* Kleier o son.
* Kleier braz ha kleier bihan,
* A lavare oll, dre o c’han :
* « Dastum da levr ha sav buhan !
* » Sav a les-se, deus war hon lerc’h
* » A dreuz an noz, a dreuz an erc’h,
* » Da gad an amzeriou da zond,
* » Du-hond, du-hond !
* » Achu e ar blaveziou kri ;
* » An oabr ec’h a da digerri :
* » Nedelek Breiz a zo arri !
* » Vel mesaerien Galile,
* » Sell, eman Breiziz war vale,
* » Eur stereden o deuz gwelet
* » Hag ec’h int et.
* » Et int da c’heul ar c’houlaouen,
* » Gant-he kezlo, kezlo laouen,
* » Oa hadganet Spered ho Gouen !
* » Ha set-hu perag omp o son,
* » Kleier Treger, kleier Leon,
* » Kleier Gwened, kleier Kernew…
* » Zilew, Zilew !
* » Nedelek Breiz a zo fenoz.
* » Deus, hag e weli o repoz
* » Breiz newe war daoulin Breiz coz ! »
* Kleier, ma c’he gwir, mil bennoz !
                         Anatol Ar Braz.
                         Brug Nedelek 1913.
# Nedeleg

* Pa oa Mari ha Zant Joseb,
* O daou oc’h ober tro ar bed,
* Setu Mari ’n em gavas skuiz
* Ha neblec’h ne welet lojeiz.
* II
* — « Joseb, Joseb, eme Vari,
* « Klaskit eul lojeiz bennak d’in
* « Lec’h e vo eur c’hog o kana
* « Pe eur bugelig o ouela — »
* III
* Joseb a sko war ar porziou
* Hag a c’houl digant an aotrou
* — Aotrou, aotrou, gwir vestr an ti,
* En an’ Doue lojit Mari.
* IV
* Va c’hambchou a zo okupet
* Gant prinsed ha gant baroned ;
* Leun eo va c’hambchou, krec’h a traou
* Me na lojan ket an dud paour.
* V
* Eur c’hloaregik, o studian,
* ’N em lakaas d’o avisan,
* — Piou eou hounnez ya dre ar ru
* Gant he moucher glaz hag he broz ru
* VI
* Mari Jouassin eo hanvet
* Hag egile eo Zant Joseb.
* Larit d’eze’ta dont en-dro :
* Er marchossi ni o lojo
* VII
* Bep a dostae hanter noz
* Mari n’he devoa tam repoz
* Mari n’he doa repoz ebet
* Evit genel Zalver ar Bed.
* VIII
* Joseb, Joseb, eme Vari
* Klaskit eur zikour bennak d’in
* Lec’h e vo eur c’hog o kana
* Pe eur bugelig o ouela.
* IX
* Joseb a sko war ar porziou
* Ha goulen a ra an aotrou
* — Aotrou mat, o gwir vestr an ti,
* Eur re bennag war dro Vari.
* X
* Va dimezelled zo kousket
* Ken a vo deiz ne zavfont ket
* Kousket ez int en o gwele
* Ne zavfont ket araog an de.
* XI
* Nemet hounnez, va merc’h Berc’hed,
* Aze war gornig an oaled.
* — Berc’hed, kers war leuren an ti
* Evit rei zikour da Vari.
* XII
* — Pe zikour rofen da Vari
* Pa n’am eus va holl izili ?
* Setu aze divrec’h hep dorn
* Divrec’h mogn a rez an addorn.
* XIII
* N’oa ket he ger peur achuet
* He doa daouarn ha bizied ;
* He doa douarn ha bizied,
* Raog oa he ger peur achuet.
* XIV
* — « Mar’m bije eur pennad golou
* « Evit distenn ar mailhurou… »
* N’oa ket e ger peur achuet
* E oa c’houec’h kantel alumet.
* XV
* E oa c’houec’h kantel alumet,
* Savet al loar hag ar stered,
* XVI
* — « ’N an Doue digorit ho tor,
* « En an Jésus ’c’houllomp digor
* « En an’ ar chopin hag ar voutailh,
* « Gant ne rofet ket d’imp dre dailh. »
Y. B.
# Er hombat spirituel/Chapistre 15

| ◄ Ag er peh e zou ret gober a pe seblante bout feahet er volanté, hac hemp nerh de resistein doh er goal-inclination. | Aviseu aral forh profitable eveit goud er fæçon de gombatal erhat, peh anemiset e telier attaquein, ha dré peh vertu e eller ou feahein. | A vitin é teli ur soudart crechein hum breparein d’er hombat.  ► |
GUÉLET e hoès é peh fæçon éma ret combatal, eveit guellout hum feahein ha possedein er vertuïeu ; mæs eveit douguein æssoh ha prontoh er victoér, ne chonget quet éma assès combatal ha discoein hun hourage ur uéh hemp quin, necessær é retourn d’er hombat é special einep d’en amour-prope, bet que ne sellehemb èl hun amiet er ré e ra demp en outrageu er ré vrassan hac er ré cruellan. Arriue e ra forh liès, èl me mès laret deja, a pe ver dissourci ér hombat-cé, er victoérieu en hum gav difissil, imparfæt, ha ne vant quet stanc na padus. Combatet enta guet ur hourage bras, ha nen hum excuset quet ar hou fragilité naturel ; rac mar dé nerh e vanque teoh, goulennet guet Douè, hac ean e rei deoh.
Chonget opèn penaus mar dé divat tærision hou anemiset, ma n’eller nombrein en tolp a nehai, er garanté en dès Doué dohoh e zou hoah hilleih brassoh. En nombre ag en Ælé ag en Ean, peré hou tihuèn, ag er Sænt peré e bed aveit oh, e zou hilleih brassoh. Er housiderationeu-zé en dès reit quement a gourage de certæn merhet dister, m’ou dès feahet ol abiltæd er bed, resistet doh en ol plijadurieu ag er hicq, ha triomflet a ol arrage er goal-speret ; chetu perac ne faut quet spontein, a bout éma diæs, haval guenoh, resistein doh guellout quement a anemiset, a bout é padehai er brésel-zé quehet él hou puhé, a bout e vehai menacet teoh a bep tu ur revine quasi assuret ; rac ret é ma ouyehet hoah penaus hou anemiset guet ou ol nerh ha finesse nen dint quet capabl d’ober poén deoh hemp permission en hani eit inour pehani e combatet ; hac èl ma plige bras dehou er sorte combateu-zé, èl ma solite, en ol dud dehai par ma èll, n’andurou quet er ré en dès complodet hou col, de zonet jamæs de bèn a ou goal-intantion, mæs ean hou tihuennou hac e rei deoh er victoér abret pé deuéhat, guet avantageu bras, a bout e vehai ret dehou gortoz bet en deuéhan dé a hou puhé.
Tout er peh e oulèn guenoh é ma tihuennehet guet vaillantis, hac a bout e arriuehai guenoh bout blesset guéhavè, er peh e oulèn guenoh hoah ur uéh é, ne daulehet quet en armage, na ne dehehet quet é rauc eit en dra-zé. Opèn eveit hou solitein d’ober erhat hou tever, hou pet chonge penaus er brésel-man e zou ur bresel doh pehani n’eller quet parrat ; hac éma ret a grén pé combatal, pé merhuel : car anfin affær e hoès doh anemiset quer furius ha quen ahurtet, m’éma impossible en devout jamæs na peah na repos guetai.
# Er hombat spirituel/Chapistre 07

| ◄ Aviseu aral forh profitabl eveit en devout en difiance a hanomp hun hunan hac er gonfiance é Doué. | Ag en usage vat a buissanceu en inean, ha de guetan ret é ma vou en antandemant exampt a ignorance hac a guriosité. | Ag er péh e èll miret dohomp a istimein erhat peb tra, hac ag er péh e èll hun secour d’hanàouit erhat peb tra.  ► |
ÉR hombat spirituel, ma n’hur behai arme er bet quin meit en difiance a hanomp hun hunan, hac er gonfiance é Doué, n’ellehemp quet feahein hun goal-inciinationeu, mæs open couéhel e rehemp liès é defauteu bras. Raccé ret é joentein doh en armeu-zé en usage vat a buissanceu hun horf hac a buissanceu hun inean, péhani e zou en drivet tra necessær eit arriue bet-ac er berfection.
Commançamp enta dré reglein en antandemant hac er volanté. En antandemant e zeli bout exant a zeu si bras énep de beré en en dès poén doh hum zihuen : unan e zou en ignorance pehani e vir doh-t’hou a hanàuein er uirioné ; ret é enta, dré el labourat erhoalh, pellat en dihoeldæt, ha rein splander dehou, ma uélou petra zou d’ober eit nettat en inean a hé goal-inclinationeu hac hé goarnissein a vertuïeu. Quement-cé en um hroa dré zeu voyant.
Er hetan hac er principal e zou en oræson é pehani e oulenner sclerder er Speret-santel ; n’er refuse jamæs d’er ré e glasq en eutru Doué a zevri, e gâr accomplissein é lezen divin, ha peré n’ou dès quin santimant meit cani er ré e zou drest hai.
En eil e zou ur studi continuel d’examinein guet sourci hac é gurioné en treu peré en hum bresante, aveit gout a int e zou mat pé fal, hac eveit jugein a nehai non pas revé en apparance hac èl ma lar er squiendeu naturel, na revè fantasi en dut ag er bed, mæs él ma lar Doué d’omp a ziabarh. Dré er moyant-cé é hanàuehemp reih peuaus er peh e gâr quement er bed, hac er péh e glasq é peh mod hac é peh fæcon n’en dé meit vanité ha trompereah ; penaus en inourieu hac er plijadurieu é basse èl un huné, hac ar ou lerh en inean hun gav meit anquin ha chagrin ; dré er moyant-cé é hanàuehemp hoah penaus en dizinourieu e zou mammeneu a hloër, hac ar souffranceu, mammeneu a joé ; penaus n’en dès nitra brassoh, gloriussoh, nac hur rante havaloh doh Doué, eveit mei pardonein d’hun anemiset, ha gober vat dehai ; é ma gùel disprisein er bed, eveit mèi bout mæstre ag er bed antier, é ma avantajussoh aboeissein a balamor de Zoué d’en deuéhan ag en dut, quentoh evit commandein d’er rouanné ha d’er brincet ; hanàouit e rehemp anfin dreno é verit un dén muyoh bout mêlet é vortifiein pé é laquad é hoal inclinationeu de bléguein, a bout e vehai én treu distéran vehai, eit p’en devehé quemeret hilleih a kærieu, pé feahet arméieu bras, pé groeit miracleu, pé ressuscitet memp er ré varhue.
# Er hombat spirituel/Chapistre 06

| ◄ Hilleih en hum drompe é quemer en dougeance aveit ur vertu. | Aviseu aral forh profitabl eveit en devout en difiance a hanomp hun hunan hac er gonfiance é Doué. | Ag en usage vat a buissanceu en inean, ha de guetan ret é ma vou en antandemant exampt a ignorance hac a guriosité.  ► |
PEN dé gùir penaus ol en nerh hun nès eveit feahein hun anemis, e za ag en difiance a hanomp hun hunan hac ag er gonfiance é Doué, é han de rein aviseu aral forh profitabl aveit en devout er vertuïeu-zé.
De guetan enta laqueet peb-unan erhat en é isprit penaus a bout en devehai en ol donæzoneu naturel hac en ol scianceu a hent aral, a bout en devehai en hanàuedigueah ag er scritur santel, ag en eil pen d’éguilé, a boui en devehai rantet de Zoué er chervigeu er ré vrassan durant hilieih a vlaïeu, nitra ag en treu-zé ol ne èll gober dehou bout capabl d’accomplissein volanté Doué hac é ol deværieu, ma nen da dorn en ol-buissant d’er secour é péb occasion en hum bresante, pé de hober un œvre mat benac, pé de sourrein ar un tantation benac, pé de zonnet ér mæz ag un danger benac, pé de zouguein ur groez benac e zavaye er Brovidance dehou. Ret é enta durant ol é vuhé m’en devou chonge ag er uirioné-man, ha na hé ancohei jamæs ; ha dré er moyant-cé ean e bellei doh er vice ag er brésomption, ha ne gredou quet hum fiein én é nerh guet rai a hardehtæt.
Mæs aveit en devout ur ferme confiance é Doué, ret é en dout ur greden ferm hac assuret é hèll feahein pep sorte anemiset, bet bras pé bihan en nombre a nehai, bent-i criue ha duah mat, pé goan hac hemp experiance, ne vern quet. Raccé a bout e vehai carguet un inean a behedeu, a bout en hé devehai laqueit hé fossible eit distrugein hé fal deicheu ha pratiquein er vertueïu hemp profit er bet, a bout en hum santehai a zé de zé douguetoh d’en drouc é leh avance ér berfection, ne requehai quet eit en dra-zé manquein a gonfiance é Doué, na col courage ha lezel é exerciceu spirituel : é contrel hi e requehai bout gredussoh eveit jamæs ha gober hoah é fossible eit pellat en anemis.
Rac én ur gombat er sort-cé un dein e zougue perpet er victoér, a p’en dès calon assès eit derhel mat ha laquat é ol esperance é Doué, a behani er secour ne vanque jamæs d’er ré e gombat eveit hou, deusto ma permet liès a hueh ma receüant ur blesse benac ér hombat. Ret é enta combattal bed er fin, hac ino é éma staguet er victoér. En hani e gombat eit chervige en eutru Doué, hac e laqua én hou hemp quin ol é gonfiance, henneh e gav perpet d’er goulieu e receu ur remed prompt hac e uella dehai, hac a pe chonge bihanan, é oél é anemis doh é dreit.
# Er hombat spirituel/Chapistre 08

| ◄ Ag en usage vat a buissanceu en inean, ha de guetan ret é ma vou en antandemant exampt a ignorance hac a guriosité. | Ag er péh e èll miret dohomp a istimein erhat peb tra, hac ag er péh e èll hun secour d’hanàouit erhat peb tra. | Ag un dra aral necessær d’en antandemant eit hanàouit er peh e zou profitaplan.  ► |
ER péh e vir dohemp a istimein erhat en treu a beré en hun nès conzet, hac hilleih a reral é ma couéh temp quenteh el ma tant en hun isprit, commance ou hârein pé ou hassat, hac en inclinationeu dal-zé perpet é raug er ræson, ou diguiz temp en ur fæçon ma haval guenemp émant dihaval doh er péh men dint. En nemb enta e vèn hum hoarantein doh un drompereah quer quemune ha quen dangerus, e zeli evéhat guet sourci doh é galon eit n’andurou én hi caranté disordre er bet, ne vern eit petra vou.
Mar en hum bresante un dra benac dehi, ret é d’en antandemant er honsiderein hac hen examinein ar é hoar, quênt ma hum zougou er volanté pé d’er hârein mar dé agréabl, pe d’er hassat, ma n’en dé quet : rac en antandemant, a pe n’en dé quet hoah gouniet d’en inclination, e èll forh æs diforh er uirioné doh er gueu, en drouc doh er mat, deusto d’en apparance ou dés ; mæs deèt d’er volanté bamet ag ol er peh hum bresante dehi, comance ou hârein pé ou hassat, quenteh en antandemant ne èll quet mui ou hanàouit el me meint, rac en inclination pehani e guh tout, e zou caus ma fari en é chonge ; nezé é tiscoein hoah ur uéh en treu d’er volanté dishaval doh er peh me meint, honnen brellet deja e zouble hé haranté pé he hâs eveit’hai, ha ne èll quet mui goarn mesul erbet na cheleuet er ræson.
En un disordre hac ul louyadur quen estrange, en antandemant e dihoéla muioh mui hac e zisco perpet d’er volanté en treu viloh pé cairoh eveit quênt. El-cé meit hac heliet vehai perhueh mat er regle e més reit, ha pehani e zou ag ur gonsequance vras, deu hellouit noplan en inean ne rant meit troein, fari hemp cess, couehel ag un dihoeldæt en un dihoeldæt aral, ag un abym en un abym aral. Eurus er ré en dès ur galon distag a zoh en treu crouéet, hac e gonsider erhat quênt cârein nitra, a ean e zou dign de vout câret, hac e juge guement-cé revé er ræson, ha surtout revé er sclerder surnaturel e ra dehai er Speret santel ean-memb, pé er ré en dès laqueit de hober en é léh.
Mæs remerquet penaus en avertissemant men e zou gùéhavé necessæroh é mar a actioneu dianvès, peré e zou mat dré ou nature, eveit é réral distéroh, rac æssoh en hum dromper guetai, ha rac rai brompt hac hemp avisal é her dehai. Ne faut quet enta hum ingagein én hai el un dal, que ne faut meit ur circonstance hemp quin ag er hours pé ag el léh, mar bé lausquet de bassein ; eveit couciein tout, ha mem erhoalh ne pas gober en treu én ur certèn fæçon pé revé en ordre ag en aboeissance, eveit commettein fauteu bras, el m’en disco exampl hilleih peré en dès hum gollet ér hargueu hac én exerciceu er ré santellan.
# Er hombat spirituel/Chapistre 11

| ◄ A exercice er volanté hac ag er fin e teliamp hur bout én hun ol actioneu interior hac exterior. | Considerationeu peré e èll douguein er volanté de gârein hemp quin er peh e vènn en eutru Doué. | Bout zou é mab-dein estroh eveit ur volanté peré e zou hemp cess contrel en eil d’éguilé.  ► |
AVEIT tennein æssoh hun volanté de gârein hemp quin er peh e venn en eutru Doué hac er peh e zou eveit é hloër, n’ancoéhamp quet en en dès priset hun hârein hac hun inourein er hetan é mil fæçon differante. Ean é en dès hun tennet a nitra, en dès hun hrouéet doh é limage hac en dès groeit en ol treu aral eveit hun chervige ; ean é, a p’en dès reit demp ur redampteur, en dès degasset teomp non pas un æl, mæs é vab unique, pehani en dés prenet en ol dut, non pas dré er bris ag en argant hac ag en eur peré e zou treu vil, mæs dré er bris a é oaid precius ha dré é varhue quer mehus èl quen anquinus ; ean é anfin en hani e ra secour demp é peb momand doh arrage hun anemiset ; en hani e gombat aveit omp dré é hræce, en hani e zou perpet prest de rein demb corf é vab doh en daul sacret eit hun maguein hac hun dihuen ar un dro.
A nen dés azé mercheu certæn ag en istim hac ag er garanté en dès un Doué quer bras aveit omp ? Piue e ellehai comprenein bet mèn é ha é charité eveit tut quer peur ha quen distér èl ma omp-ni, ha bet mèn é teli monet hun trugarecadeu hac hun bennoh é quevér el liberallan oberour mat e fehai bout ? Mar cav er ré puissant ag er bed a pe hum uélant inouret guet tut distéroh eveit hé, é mand-i ehué obliget de rantein d’er ré-zé un inour benac, peh inour ne zeli rantein prinhuet doar, d’er mæstre general a guement tra zou ol pehani e ra dehai quement a vercheu a é garanté hac a é istim ? Ret é demp drès pep tra hur bout chonge penaus er vajestè infinie-zé e velite bout cherviget dré ur garanté pur pehani e glasque pligein de Zoué hemp quin.
# Er hombat spirituel/Chapistre 09

| ◄ Ag er péh e èll miret dohomp a istimein erhat peb tra, hac ag er péh e èll hun secour d’hanàouit erhat peb tra. | Ag un dra aral necessær d’en antandemant eit hanàouit er peh e zou profitaplan. | A exercice er volanté hac ag er fin e teliamp hur bout én hun ol actioneu interior hac exterior.  ► |
ER si aral a behani e teli bout exant hun antandemant, e zou er guriosité rai vras. Rac a pe ne chongeamp meit é treu væn, disprisabl, criminel, hun isprit ne vé quet mui capable ér fin de chongeal ér peh e ellehai mortifiein ha mouguein hun goal-inclinationeu, na de uélet dré pedré é ma ret querhet eit arriue bet-ac er gùir berfection ha d’ober demp quemer en hent e gondu dehi. Hum gonsideramp enta èl tut marhue doh en treu ag er bed, hac, a bout ne vehent quet ag er ré dihuennet, n’ou hlascamp meit a pe veint absolumant necessær ; ne ramp quet rai a libertè d’hun isprit ; n’el lausquamp quet de chongeal é hilleih a dreu væn hac antandemant, eit gouni er volanté dre en antandemant ha bout mæstr ag en dihue puissance-zé. En desir en dès d’ou zrompein e ra dehou inspirein dehai én oræson chongeu ihuél ha santimanteu cair ; surtout mar dint isprideu curius, sontil, capable de zonnet de vout glorius ha de hum bennadein guet ou chongeu ha guet ou gùéleu.
É intantion é ma hum abuseint guet ræsonnereaheu væn, ma caveint ur blijadur gredus én hai, ma tei dehai, en ur peah faus, é chongeal jouissein a Zoué, nepas chongeal a nettat hou halon, nac a glasq ou dout en hanàuedigueah a nehai ou hunan, hac er gùir mortification, ma reint él-cé, lein a orgueil, un idol ag ou isprit ; ha ma chongeint anfin, dré hum accoursein de cheleuet hemp quin doh ou fèn, penaus n’ou dés mui dober nac a gonseil, nac a vout conduiet guet dein.
Un droug dangerus é haneh ha quasi hemp remed, rac diæssoh é gùellat orgueil en antandemant eveit cani er volanté. Car a p’en dès en antandemant disoleit hac hanàouet orgueil er volanté, guellein e rer remedein dehi é sentein doh er ré de beré é telier aboeissance ; mæs mar laqua un dein én é isprit, ha mar dé ahurtet de laret é ma gùel é santimant eveit cani er ré é zou drest hon, piue e vou capabl d’en difariein ? Penaus e hanàuou ean en en dès fariet ? Penaus e andurou ean bout conduiet guet un aral, ean pehani e hum istim parfætoh hac abilloh eveit er real ? Mar dé clan en antandemant pehani e zou lagat en inean, ha pehani é hunan e èll guélet ha guellat huéh er galon, mar dé clan, a laran, en antandemant ha carguet ean memb a orgueil, piue e ellou cavouet remæd doh é zroug ? Mar hum change er splander é tihoeldæt ; mar dé faus ha trompus er peh e zeli chervigein de regle, petra vou a ol en treu aral ?
Asséamp enta hum zizober prestan ma ellehemb ag ur si quen dommajus, ne lausqaamp quet er fond a hun inean de vout cohonet guetou, hum accustumamp de soublein édan jugemant er real ; d’um viret a rafinein rai én treu spirituel ; de gârein er folleah hont hac er simplicité hont recommandet quement dré en apostol sant Paul, hac é tehemp de vout, hemp comparage, parfætoh eveit Salomon.